Diari Oficial de la Generalitat Valenciana


Sumari del DOGV 9651, del 31-07-2023 (2023/8011)

RESOLUCIÓ de 7 de juliol de 2023, de la Conselleria d'Educació, Cultura i Esport, per la qual es modifica la inscripció del centre docent estranger Phoenix International School, de San Miguel de Salinas.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9651

Data del DOGV
:   31-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8011


Data del document
:   07-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 7 de juliol de 2023, de la Conselleria d'Educació, Cultura i Esport, per la qual es modifica la inscripció del centre docent estranger Phoenix International School, de San Miguel de Salinas. [2023/8011]  
Antecedents de fet  
  
Primer. Mitjançant la Resolució de 8 d'octubre de 2019, de la Conselleria d'Educació, Cultura i Esport, es va realitzar la inscripció del centre docent estranger Phoenix International School, codi de centre 70590478, de San Miguel de Salinas, per a la impartició dels ensenyaments del sistema educatiu britànic següents, fins a desembre de 2021, per a alumnat estranger amb un total de 150 llocs escolars:  
  
«Des de Reception (de 4 a 5 anys) fins a Year 13 (de 17 a 18 anys)»  
  
Segon. En data 8 de març de 2022, la titularitat del centre sol·licita modificació de la seua inscripció i presenta certificat actualitzat de l'entitat British Council, amb validesa fins al 10 de desembre de 2025, per als següents ensenyaments del sistema educatiu britànic per a alumnat estranger amb un total de 150 llocs escolars.  
«Des de Nursery (de 3 a 4 anys) fins a Year 13 (de 17 a 18 anys)»  
  
Tercer. En data 29 de novembre de 2022 i 30 de gener de 2023, la unitat tècnica de la Direcció Territorial d'aquesta Conselleria a Alacant emet informes favorables, de conformitat amb l'article 6 del Reial decret 806/1193, de 28 de maig, sobre règim de centres docents estrangers.  
  
A aquests fets els són aplicables els següents  
  
Fonaments de dret  
  
Primer. En exercici de les atribucions que confereixen l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desplegament i, en virtut de la delegació establida en la Resolució de 13 d'abril de 2022, l'òrgan competent per a dictar aquesta resolució és el secretari autonòmic d'Educació i Formació Professional.  
  
Segon. Vist que la modificació de la inscripció sol·licitada per la titularitat del centre compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
De conformitat amb els antecedents de fet i fonaments de dret exposats, resolc:  
  
Primer  
Modificar la inscripció del centre docent privat estranger que a continuació s'indica, ateses les característiques, ensenyaments i capacitat màxima que s'indiquen:  
  
Codi: 90792760.  
Denominació genèrica del centre: centre docent privat estranger.  
  
Denominació específica del centre: Phoenix International School.  
Titularitat: Phoenix International School, SL.  
Domicili: carrer d'Albacete, s/n, - Urbanització Las Comunica-  
ciones.  
Localitat: San Miguel de Salinas (03699).  
Província: Alacant.  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic per a alumnat estranger:  
Des de Nursery (de 3 a 4 anys) fins a Year 13 (de 17 a 18 anys) per a un màxim de 150 llocs escolars.  
  
  
Segon  
Aquesta resolució tindrà efectes acadèmics des del curs 2023-2024 fins al 10 de desembre de 2025, i està condicionada a l'aportació puntual a aquesta administració, per part de la titularitat del centre, abans de l'esmentada data del certificat actualitzat de l'entitat British Council. En cas contrari, es procedirà, d'ofici, a la revocació de l'autorització d'obertura i funcionament.  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que ha dictat l'acte, en el termini d'un mes a comptar a partir de l'endemà de ser notificada.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser notificada.  
Per a les persones interessades que no siguen objecte de notificació, els terminis començaran a comptar a partir de l'endemà de ser publicada en el Diari Oficial de la Generalitat Valenciana.  
  
València, 7 de juliol de 2023.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.